**Uputa za podnošenje Zahtjeva za potporu za smanjenje isporuke mlijeka**

Prihvatljivi podnositelji zahtjeva su proizvođači mlijeka koji su kravlje mlijeko isporučili prvim otkupljivačima u srpnju 2016.  Potpora iznosi 14 EUR/100 kg kravljeg mlijeka za količinu koja odgovara razlici između kravljeg mlijeka isporučenog tijekom referentnog razdoblja i kravljeg mlijeka isporučenog tijekom razdoblja smanjenja.

Količina smanjenja isporuke koja se može prijaviti kreće se između najmanje 1500 kg i najviše  50% isporuke iz referentnog razdoblja, ali Proizvođači mlijeka pri podnošenju zahtjeva moraju paziti koliko će smanjenje isporuke prijaviti jer se u slučaju da je smanjenje veće od odobrenog plaća samo odobrena količina smanjenja, a ukoliko je smanjenje bilo manje od odobrenog isplata se smanjuje primjenom  koeficijenata smanjenja. (Vidi članak 5., stavak 5. Uredbe 2016/1612)

**1Kako bi zahtjev bio potpun i prihvatljiv podnositelj mora:**

|  |  |
| --- | --- |
| Br | Opis obvezne radnje |
|  | ZAHTJEV. |
| 1 | Podnijeti zahtjev u propisanom roku. |
| 2 | Podnijeti zahtjev na važećem obrascu. |
| 3 | Na zahtjevu navesti ime i prezime podnositelja |
| 4 | Na zahtjevu označiti razdoblje na koje se zahtjev odnosi |
| 5. | Dostaviti samo jedan zahtjev\* |
| 6. | MOŽE \* podnijeti zahtjev za 1. i za 4. razdoblje |
| 7. | Navesti ukupnu količina mlijeka isporučena u referentnom razdoblju |
| 8. | Navesti ukupnu planirana količina za isporuku u razdoblju smanjenja |
| 9. | Navesti planirano smanjenje isporuke |
|  | KOLIČINE: |
| 10. | Planirano smanjenje ne smije biti veće od 50% isporučene količine u referentnom razdoblju |
| 11. | Planirano smanjenje mora biti veće od 1499kg (priznaje se količina od 1500kg nadalje). |
|  | PRILOZI: |
| 12. | Priložiti dokaz o isporuci količina mlijeka u referentnom razdoblju (plaćeni računi s navedenom količinom ili potvrda(e) otkupljivača o isporučenoj količini) |
| 13. | Priložiti dokaz o isporuci u srpnju 2016. (potvrda o isporuci od otkupljivača) |
| 14. | Zahtjev mora imati datum i potpis odgovorne osobe |
|  | NAPOMENA : |
| 15 | Zaokružiti odgovor na pitanje da li trži mlijeko i direktnom prodajom. |
|  | |
| **\***Podnositelj SMIJE podnijeti SAMO JEADN ZAHTJEV ZA POTPORU; IZNIMNO ako podnosi zahtjev za smanjenje isporuke u 1. razdoblju, tada možete podnijeti zahtjev za potporu i za 4. razdoblje.  **1U slučaju da zahtjev nije potpun i prihvatljiv isti se odbija.** | |